描写芍药花的优美诗句
导语:芍药花的花期在5月,比牡丹晚开,恰值牡丹花谢才开。以下是小编为大家分享的描写芍药花的.优美诗句,欢迎借鉴!
《感芍药花寄正一上人》
白居易(唐)
今日阶前红芍药,几花欲老几花新。
开时不解比色相,落后始知如幻身。
空门此去几多地?欲把残花问上人。
《故王维右丞堂前芍药花开,凄然感怀》
钱起(唐)
芍药花开出旧栏,春衫掩泪再来看。
主人不在花长在,更胜青松守岁寒。
《芍药歌》
韩愈(唐)
丈人庭中开好花,更无凡木争春华。
翠茎红蕊天力与, 此恩不属黄钟家。
温馨熟美鲜香起,似笑无言习君子。
霜刀翦汝天女劳,何事低头学桃李。
娇痴婢子无灵性, 竞挽春衫来此并。
欲将双颊一睎红,绿窗磨遍青铜镜。
一尊春酒甘若饴,丈人此乐无人知。
花前醉倒歌者谁, 楚狂小子韩退之。
《戏题阶前芍药》
柳宗元(唐)
凡卉与时谢,妍华丽兹晨。
欹红醉浓露,窈窕留馀春。
孤赏白日暮,暄风动摇频。
夜窗蔼芳气,幽卧知相亲。
愿致溱洧赠,悠悠南国人。
《草词毕遇芍药初开》
白居易(唐)
罢草紫泥诏,起吟红药诗。
词头封送后,花口拆开时。
坐对钩帘久,行观步履迟。
两三丛烂熳,十二叶参差。
背日房微敛,当阶朵旋欹。
钗葶抽碧股,粉蕊扑黄丝。
动荡情无限,低斜力不支。
周回看未足,比谕语难为。
勾漏丹砂里,僬侥火焰旗。
彤云剩根蒂,绛帻欠缨緌。
况有晴风度,仍兼宿露垂。
疑香薰罨画,似泪著胭脂。
有意留连我,无言怨思谁。
应愁明日落,如恨隔年期。
菡萏泥连萼,玫瑰刺绕枝。
等量无胜者,唯眼与心知。
《芍药》
张泌(唐)
香清粉澹怨残春,蝶翅蜂须恋蕊尘。
闲倚晚风生怅望, 静留迟日学因循。
休将薜荔为青琐,好与玫瑰作近邻。
零落若教随暮雨,又应愁杀别离人。
《清平乐 张秀实芍药词》
刘敏中(元)
牡丹花落。梦里东风恶。
见说君家红芍药。尽把春愁忘却。
隔墙百步香来。数丛为我全开。
拚向彩云堆里,醉时同卧苍苔。
《次韵许子大李丞相宅牡丹芍